### Beslutninger:

Fremsendes til Teknisk Udvalg til behandling i henhold til beslutning i byrådets møde den 22. juni 2022.

Sagen blev behandlet sammen med sag 17.

###

Plan for nybyggeri af almene ungdoms- og familieboliger inden for budgetrammen for 2021-2025.

### Resume

Teknik og Miljø fremsender en plan for nybyggeri af almene ungdoms- og familieboliger til byrådet til udmøntning i en 4-årig planlægning, herunder en orientering om kvotefordelingen for 2020-2021 – siden seneste kvote-plan blev vedtaget af byrådet 5. februar 2020.

Med kvoteplanen kan de almene boliger planlægges således, at de imødekommer boligefterspørgslen og den sociale balance i hele [adresse], jf. Boligpolitik 2016.

Det planlagte nybyggeri for 2021 til 2025 omfatter en samlet kvote på 3.464 familieboliger og 539 erstatnings-boliger. Malou Dam er kvote til familieboliger afsat i forbindelse med udviklingsplanerne for Gellerup/Toveshøj og [adresse]. Heraf er der reserveret kvote til 360 familieboliger og 345 erstatningsboliger i projekter med kendt beliggenhed og boligorganisation, jf. bilag 1, fig. 1.

Der er for 2020-2021 tildelt kvote til i alt 600 familieboliger og i alt 78 ungdomsboligenheder, jf. bilag 1, fig. 2.

Samtidig er der stillet krav om en andel almene boliger i medfør af planloven. Disse projekter er hovedsageligt endnu på så tidligt et stadie, at der aktuelt ikke kan estimeres et kvalificeret antal boliger, jf. bilag 1, fig. 3.

### Beslutningspunkter

Det indstilles:

At 1) Byrådet godkender kvoteplanen for nybyggeri af almene ungdoms- og familieboliger for 2021 til 2025, jf. bilag 1, figur 1.

At 2) Byrådet tager kvotefordelingen for 2020-2021 til efterretning, jf. bilag 1, figur 2.

At 3) Teknik og Miljø bemyndiges til at fremrykke byggeprojekter på kvoteplanen, såfremt det vurderes at være hensigtsmæssigt.

At 4) Teknik og Miljø bemyndiges til at indsætte nye projekter i kvoteplanen inden for kvoteplanens boligantal og principper og i overensstemmelse med den samlede budgetramme for 2021 til 2025.

At 5) det tages til efterretning, at Teknik og Miljø fremsender en ny kvoteplan til byrådet primo 2023.

### Borgmesterens afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb:

Udvalg: Magistraten

Dato: 13-06-2022

Ingrid Overgaard:

Fremsendes til [adresse] med bemærkning, at Magistraten i mødet den 13. juni 2022 anbefaler, at byrådet tiltræder Magistratsafdelingen for Teknik og Miljøs indstilling af 26. maj 2022.

Notater om status på ungdomsboliger og dialogen med boligselskaberne om forskellige boligtyper fremsendes.